Diari Oficial de la Generalitat Valenciana


Sumari del DOGV 9687, del 20-09-2023 (2023/9570)

RESOLUCIÓ de 14 de setembre de 2023, de la directora general de Patrimoni Cultural, de la Vicepresidència Primera i Conselleria de Cultura i Esport, d'inici del procediment d'autorització d'ocupació temporal per a l'ús privatiu d'un bé del domini públic de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9687

Data del DOGV
:   20-09-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/9570


Data del document
:   14-09-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport

RESOLUCIÓ de 14 de setembre de 2023, de la directora general de Patrimoni Cultural, de la Vicepresidència Primera i Conselleria de Cultura i Esport, d'inici del procediment d'autorització d'ocupació temporal per a l'ús privatiu d'un bé del domini públic de la Generalitat. [2023/9570]  
L'empresa Sagunt Port Tardor, SL, ha sol·licitat autorització d'ocupació temporal del domini públic de la Generalitat, per a la celebració del festival Festardor, en els terrenys situats al costat de la nau de tallers de Sagunt, avinguda dels Alts Forns, núm. 49, terme municipal de Sagunt.  
Examinada la sol·licitud presentada, i en ús de les competències atribuïdes en el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Acordar l'inici del procediment d'autorització d'ocupació temporal mitjançant el procediment d'adjudicació directa a favor de la sol·licitant, pel fet de no excedir un any i no ser prorrogable, de conformitat amb el que es disposa en l'article 61 de la Llei 14/2003, de 10 d'abril, de patrimoni de la Generalitat Valenciana.  
  
Segon  
Ordenar la realització dels actes necessaris per a la determinació, coneixement i comprovació de les dades en virtut de les quals haja de pronunciar-se la resolució del procediment.  
  
Tercer  
L'autorització d'ocupació temporal que, si escau, es concedisca, s'atorgarà a títol de precari i serà revocable en tot moment per raons d'interés públic, conforme amb el que es disposa en l'article 92.4 de la Llei 33/2003, de 3 de novembre, de patrimoni de les administracions públiques.  
  
Quart  
El termini màxim de tramitació i resolució del procediment serà de tres mesos. La falta de resolució en termini tindrà efecte desestimatori per tractar-se de transferir al sol·licitant facultats relatives al domini públic o al servei públic, de conformitat amb l'article 24 de la Llei 39/2015, del procediment administratiu comú de les administracions públiques.  
Contra la present resolució no es pot interposar cap recurs per ser un acte de tràmit, de conformitat amb l'article 112 de la Llei del procediment administratiu comú de les administracions públiques.  
  
València, 14 de setembre de 2023.- La directora general de Patrimoni Cultural: María del Pilar Tébar Martínez.